પ્રથમ તબક્કાની તપાસમાં પૂર્વ ઝોન અને દક્ષિણ ઝોનના સિવિક સેન્ટરોમાં આ પ્રકારે કોમ્પ્યુટરાઇઝ રેકર્ડમાં ચેડા કરવામાં આવ્યાં હોવાનું સામે આવ્યું છે. મ્યુનિ. ના અધિકારીઓ જન્મના દાખલાના રેકર્ડમાં થયેલા ચેડાં અંગે ચૂપચાપ તપાસ ચલાવી રહ્યાં છે જેમાં મુશ્કેલી એવી છે કે, દરેક જન્મ કે મરણના દાખલાને તપાસવો અઘરો છે જેથી હાલમાં તો રેન્ડમલી ચેકિંગ હાથ ધરવામાં આવ્યું છે જેમાં ૧૦ શંકાસ્પદ દાખલા પકડાઇ ચૂક્યાં છે જ્યારે હજારો જન્મના દાખલામાં આ પ્રકારે ચેડાં કરાયા હોવાની શંકા છે.